יסמין אבו פריחה

יסמין אבו פריחה (בערבית: ياسمين أبو فريحة; נולדה ב-5 ביולי 1989 בתל שבע) היא פעילה ויזמת חברתית בדואית ישראלית, מייסדת ומנכ"לית ארגון רודינה, שמנגיש בדיקות סקר גנטיות בעיקר לאוכלוסייה הבדואית. רופאה פנימית במרכז הרפואי האוניברסיטאי סורוקה.

==ביוגרפיה==

יסמין אבו פריחה נולדה בתל שבע כבת בכורה, לרודיינא, מורה לאנגלית; ולעודה, מהנדס תחבורה. בגיל שש עברה עם משפחתה לעומר (והייתה אחת משתי המשפחות הערביות היחידות שעברו להתגורר ביישוב). היא למדה בבית ספר תיכון "מקיף עומר".

הופיעה בסרט "אחרייך" (שיצא לאקרנים ב-2017), שביימה אחותה, רנא אבו פריחה, ומתעד את סיפור משפחתן, ומלווה את האם שחלתה בסרטן השד ונפטרה, ולא מתאפשר לה להיקבר כרצונה בעומר, היישוב בו התגוררה במשך כ-20 שנה. אח נוסף שלה, אמיר אבו פריחה, הוא איש היי-טק, שהיה ילד פלא במתמטיקה.

בכיתה ה' השתתפה ב"קידומטיקה", תוכנית מצוינות מתמטית לתלמידים של אוניברסיטת בן-גוריון בנגב בתחום המתמטיקה. בכיתה ח' השתתפה בחידון התנ"ך המחוזי והגיעה למקום רביעי. אבו פריחה בוגרת תואר ראשון במדעי הרפואה ובעלת תואר דוקטור לרפואה מטעם האוניברסיטה העברית בירושלים (2015). בין השנים 2010–2012 שימשה כעוזרת הוראה בפקולטה לרפואה באוניברסיטה העברית, ונכון ל-2018 היא מרצה בה.

עובדת כרופאה פנימית במרכז הרפואי האוניברסיטאי סורוקה בבאר שבע. בינואר 2018 פרסמה בידיעות אחרונות עדות על הקריסה של מערכת הבריאות הציבורית בישראל בה אמרה:.

בשנת 2022 נסעה לארצות הברית, שם השלימה תואר שני במנהל ציבורי.

אבו פריחה היא פוליגלוטית, הדוברת ארבע שפות: ערבית, עברית, אנגלית, וספרדית. במהלך לימודיה באוניברסיטה העברית ערכה וכתבה מצגות באנטומיה הנקראות "מצגות יסמין", שבהן נעזרים סטודנטים.

==פעילות חברתית ותרומה לקהילה==

בהיותה תלמידת תיכון הקימה אבו פריחה מרכז העשרה והעצמה לנערות בדואיות בתל שבע במסגרת עמותת LEAD. בכיתה י"ב השתתפה בתוכנית "אות רמון" למנהיגות וממשיכה להיות כשגרירה של הארגון עד היום (2018). ביצעה שנת שירות כמדריכה בפנימיית נווה חנה בקריית גת. התנדבה בארגון "עזרה ישראלית מוטסת" שמספקת ברחבי העולם סיוע הומניטרי להצלת חיים והקלה בחיים הקשים, באזורים מוכי אסונות טבע וקונפליקטים טריטוריאליים.

בשנת 2016 שהתה שלושה חודשים בבוסטון, שבמסצ'וסטס, ארצות הברית. במסגרת תוכנית מנהיגות לישראלים ולפלסטינים, מטעם ארגון OGS , הנתמך על ידי אוניברסיטת ברנדייס. המשתתפים בתוכנית מקבלים הדרכה אישית של מנטורים מובילים בעולם העסקים, מהארץ ומארצות הברית. במסגרת זו, חברה אבו פריחה לנעמי אברהם ומריה דישל, והן הקימו יחד את עמותת ג'נסיס, שבהמשך שונה לרודינה על שם אימה, המנגישה בדיקות סקר גנטיות טרום נישואים במטרה להפחית את שכיחותן של מחלות גנטיות, בעיקר בקרב האוכלוסייה הבדואית בישראל, שכ-15 אחוזים ממנה סובלים ממחלה גנטית, ושיעור תמותת התינוקות בה גבוה יותר מפי 3 מאשר באוכלוסייה הישראלית הכללית. אבו פריחה, המשמשת כמנכ"לית העמותה והגתה את הרעיון שבבסיסה, היא פמיניסטית וצוות ההנהלה בעמותה מורכב מנשים בלבד.

אבו פריחה פעילה גם בפרויקט החווה החקלאית ואדי עתיר, ולדבריה הגורם שמניע אותה הוא .

במרץ 2019 נשאה דברים בוועידת איפא"ק.

==פרסים והוקרה==
* זכתה בפרס החוקרת הצעירה המצטיינת מטעם החברה האירופאית לחקר סיסטיק פיברוזיס (2015)
* נמנתה עם הסטאז'רים המצטיינים במרכז הרפואי האוניברסיטאי סורוקה (2016).

===רשימות עיתונאיות שציינו את אבו פריחה===
* נבחרה לרשימת 40 הצעירים המבטיחים של ישראל של גלובס (2016}
* דורגה במקום הרביעי ברשימת הצעירים מתחת לגיל 30 המשפיעים בישראל של פורבס ישראל (2017)
* נבחרה לרשימת 50 הנשים הצעירות שיעשו את 50 השנים הבאות של מגזין את (2017)
* נבחרה לרשימת 70 הצעירות המבריקות של ישראל של ליידי גלובס (2018).
* נבחרה לרשימת 50 המשפיעות של גלובס (2023)

==קישורים חיצוניים==

* 
* שלומי אלדר, [https://web.archive.org/web/20180302225301/http://eu.al-monitor.com/pulse/iw/contents/articles/archives/originals/2016/12/israel-bedouin-genetic-disease-family-doctor.html הרופאה שנלחמת במחלות הגנטיות בחברה הבדואית], באתר אל-מוניטור, 30 בדצמבר 2016
* 
* Caroline Howard, [https://www.forbes.com/sites/carolinehoward/2017/08/10/a-young-bedouin-doctor-pioneering-genetic-testing-in-israels-negev-desert-30-under-30/ This Young Bedouin Doctor Is Pioneering Genetic, Testing In Israel's Negev Desert], forbes, 10 באוגוסט 2017 
* יסמין אבו פריחה, [https://mekomit.co.il/אני-לא-צריכה-את-חוק-הלאום-כדי-שיזכיר-לי אני לא צריכה את חוק הלאום כדי שיזכיר לי שאני לא שווה], באתר שיחה מקומית, 23 ביולי 2018
* 
* 
בוועידת אייפק https://m.facebook.com/story.php?story_fbid=10218712516991970&id=1470440864

==הערות שוליים==

קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:יזמות ערביות ישראליות
קטגוריה:יזמים ערבים ישראלים
קטגוריה:רופאות ערביות ישראליות
קטגוריה:רופאים ערבים ישראלים
קטגוריה:רופאות פנימיות ישראליות
קטגוריה:רופאים פנימיים ישראלים
קטגוריה:בדואים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:נשים בדואיות
קטגוריה:מנכ"ליות עמותות
קטגוריה:מנכ"לי עמותות
קטגוריה:מנהלות ישראליות
קטגוריה:מנהלים ישראלים
קטגוריה:פמיניסטיות ערביות ישראליות
קטגוריה:בוגרי תיכון מקיף עומר
קטגוריה:סגל המרכז הרפואי האוניברסיטאי סורוקה
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:נשים זוכות פרסים: מדע וטכנולוגיה
קטגוריה:ערכים שנערכו במסגרת מיזם ויקי נשים
קטגוריה:עומר: אישים
קטגוריה:תל שבע: אישים
קטגוריה:פורבס 30Under30: ישראל
קטגוריה:ישראליות שנולדו ב-1989
קטגוריה:ישראלים שנולדו ב-1989